**„BESZÉLD EL FIADNAK!”**

**ZSIDÓ HITTAN ÉS ERKÖLCS OKTATÁSA**

**A MAZSIHISZ SZERVEZÉSÉBEN**

***Tájékoztató levél***

**Elérhetőségeink:** **2024/2025**

**Cím:** MAZSIHISZ 1075 Bp. Síp u. 12.

**Telefon:** 413-55-78 (Irodai közvetlen), +36-30-203-00-36,

**e-mail:** oktatas@mazsihisz.hu

 

**Tisztelt Szülők!**

A Nemzeti Köznevelési Törvény alapján a teljes általános iskolai rendszerben 2024/2025 tanévben is választani lehet a **HITTAN** tantárgy tanulását.

**A Zsidó Hittan választásával** a tanulók megismerhetik a zsidóság írott és szóbeli tanításait, hétköznapi és ünnepi imáit, szokásait. Tanulhatnak a zsidó értékekről, a zsidó vallás alapjairól, irányzatairól. A lehetőségek szerint a héber betűk, és a vallás számára elengedhetetlen héber szavakban szerezhetnek jártasságot. Tanulmányozhatják a zsidó irodalmat, filmeket, élvezhetik a művészeti remekeket. Az oktatást korszerű eszközökkel, digitális módszerekkel igyekszünk színessebbé, élvezhetőbbé tenni.

**Saját kiadású tankönyvek** munkafüzetek, módszertani anyagok segítik a tartalmak feldolgozását, a zsidó történelem és kultúra értékeinek megismerését, az identitás erősítését.



**Szakképzett vallásoktatók** rabbik, ill. az Országos Rabbiképző Zsidó Egyetemen diplomát szerzett oktatók megbízása, az oktatás tartalmi - módszertani minőségének ellenőrzése színvonalas oktatást tesz lehetővé. A szervezésében arra törekszünk, az oktatók személye ne változzon. A folyamatosság jobb feltételeket jelent tanárnak, diáknak egyaránt.

**Fel kell hívjuk a tisztelt szülők, nagyszülők szíves figyelmét arra**, hogy a hittan oktatás megvalósítása az általános iskolákkal együtt történik. Az első osztályba most lépő gyermeknél a beíratáskor választani lehet, hogy hittan oktatást kívánnak-e a gyermekük részére, vagy az erkölcstan tantárgyat választják. A hitoktatási igény bejelentését követően az iskola megküldi a MAZSIHISZ Oktatási Osztályára azoknak a gyermekeknek a nevét, akiknek oktatását hitoktatóink látják el.

 **A hittan oktatásra való jelentkezés** az iskolában történik, az első osztályos tanulók esetében a beiratkozással egy időben.

A magasabb évfolyamba járó tanulók esetében április hónap folyamán van arra lehetőség, hogy MAZSIHISZ hittan oktatására adják le jelentkezésüket. Természetesen minden új tanuló jelentkezését örömmel fogadjuk.

A tantárgyi előmenetel értékelése a vonatkozó törvény, és az iskolai osztályzatok megállapításának helyi szabályai szerint történik.

**Amennyiben bármiféle további kérdésük van**

oktatas@mazsihisz.hu

**e-mail címre küldött levélben készséggel, a lehető legrövidebb időn belül adjuk meg a választ.**

Budapest, 2024. 02. 21.

**MAZSIHISZ Oktatási Osztálya**

***Munkatársak:***

***Kovács Ágnes***

***Csizmadia Márta***

